13/08/2012 | Administración LocalMunicipal
Brión
Aprobación definitiva de modificación do Regulamento dos ficheiros de datos de carácter persoal do Concello de Brión

O Pleno do Concello, en sesión de data 20 de xuño de 2012, aprobou inicialmente a modificación do regulamento dos ficheiros de datos de carácter persoal do Concello de Brión. Transcorridos os prazos sinalados nos artigos 49 b) e 65.2 da vixente Lei 7/85, sen presentarse reclamación ou requirimento algún, enténdese definitivamente aprobado o texto da modificación que se publica de seguido e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da Lei 7/85, do 2 de abril, reguladora das bases do réxime local.1º) Aprobar a modificación do regulamento dos ficheiros de datos de carácter persoal do Concello de Brión, publicado integramente no BOP da Coruña núm.188, do 30 de setembro de 2010, por canto procede a creación dos ficheiros de datos de carácter persoal denominados: Participantes en accións de promoción de emprego, e Axentes de Promoción Económica, que se identifican a continuación. A.- Finalidade do ficheiro e usos previstos: Xestionar os datos das persoas asesoradas ou participantes en actividades de información, formación, asesoramento e apoio a emprendedores, empresarios e persoas en busca de emprego, no marco das actividades de promoción do emprego que organiza ou participa o Concello de Brión. B.- Persoas ou colectivos sobre os que se pretende obter datos de carácter persoal ou que resulten obrigados a subministralos: Emprendedores, empresarios, persoas en busca de emprego, ou que queiran participar en actividades de formación. Servizo Público de Emprego de Galicia, Xunta de Galicia. C.- Procedemento de recollida de datos de carácter persoal: Por medio de comunicacion oral, escrita ou telemática recolléndose nos distintos formularios cumprimentados pola persoa asesorada ou participante en actividades, tanto en soporte papel como informático ou electrónico. D.- Estructura básica do ficheiro e tipo de datos incluídos nel. Datos identificativos: Nome e apelidos, data de nacemento, DNI/NIE, enderezo, teléfonos fixo e móbil, dirección de correo electrónico. Formación académica; formación ocupacional; outro tipo de formación. Curriculum e experiencias profesionais. Información comercial e de empresas. Información sobre proxectos empresariais. E.- Cesión de datos e transferencias de datos a terceiros paises que se prevén: Os datos de carácter persoal contidos neste ficheiro serán cedidos á Consellería de Traballo e Benestar, Centro Europeo de Empresas e Innovación de Galicia S. A. ( BIC Galicia), Empresas, organismos e outras entidades interesadas en participar en actividades de promoción de emprego. Así mesmo, poderán transferirse a outras administracións públicas cando sexa necesario para as materias da súa competencia. Non se prevé a cesión de ditos datos a terceiros paises. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ao abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. F.- Órgano administrativo responsable do ficheiro: Alcaldía de Brión. G.- Servizo ou unidade ante o que se pode exercitar os dereitos de acceso, rectificación, cancelación ou oposición, cando proceda: Servizo de Axente de Emprego e Desenvolvemento Local. H.- Medidas de seguridade: nivel básico. I.- Sistema de tratamento: Mixto. A) Finalidade e usos previstos do ficheiro: Xestionar os datos dos axentes de promoción económica que prestan servizo no Concello de Brión, co fin de poder ser identificables polos usuarios aos que dirixen as súas accións. B) Persoas ou colectivos sobre os que se pretende obter datos de carácter persoal ou que resulten obrigados a subministralos: Axentes de emprego contratados polo Concello. C) Procedemento de recollida de datos: Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a traballador/a, tanto en soporte papel como informático ou electrónico. D) Estrutura básica do ficheiro e tipo de datos: Datos identificativos (nome, apelidos, DNI/NIE, enderezo, teléfono, email). E) Cesión de datos e transferencias de datos a terceiros paises que se prevén: Os datos de carácter persoal contidos neste ficheiro serán cedidos á Consellería de Traballo e Benestar, ao Centro Europeo de Empresas e Innovación de Galicia S. A. ( BIC Galicia). Así mesmo, poderán transferirse a outras administracións públicas cando sexa necesario para as materias da súa competencia. Non se prevé a cesión de ditos datos a terceiros paises. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ao abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. F) Órgano responsable do ficheiro: Alcaldía de Brión. G) Servizo ou unidade ante o que se pode exercitar os dereitos de acceso, rectificación, cancelación ou oposición, cando proceda: Servizo de Axente de Emprego e Desenvolvemento Local. H.- Medidas de seguridade: nivel básico. I.- Sistema de tratamento: Mixto. Brión, 6 de agosto de 2012. O Alcalde. Asd. José Luis García García.